*Poštovani džema'ate, draga braćo 6 zul hidzdze1434*

*U prvoj hutbi mjeseca zul-hidzdzeta, mjeseca u kome se Muslimani(koji su zanijetili i otputovali da obave Hadzdz) iz citavog Svijeta nalaze u mubarek mjestima Mekke i Medine, govorimo o****hadždžu kao petoj islamskoj dužnosti muslimana i muslimanki.***

**Definicija hadždža**

Hadždž znači posjeta Ka'bi radi obavljanja određenih obreda, ili posjeta određenih mjesta (Ka'be, Arefata, Muzdelife i Mine) u određeno vrijeme (u mjesecu hadža zu-l-hidždzetu), kao sto Allah dž.š., kaze:  الْحَجُّ أَشْهُرٌ مَّعْلُومَاتٌ  **"Hadždž je u određenim mjesecima..."** (El-Beqare, 197)

Hadždž je jedan od pet temeljnih stubova naše vjere; odziv na Allahov poziv, životni ibadet, vrhunac svih vjerskih poslova, potpunost islama i potpunost vjere.

Dakle, kada je riječ o mjestu i vremana obreda, možemo reči da;

* 1. sve druge islamske obrede možemo obaviti na bilo kom mjestu zemaljske kugle, ako je za to čisto, dok hadždž možemo obaviti samo u Mekki u Arabiji.
* 2. svaki obred ima svoje vrijeme, neki optimalan rok u kom se treba izvršiti odnosno obaviti. Ako se eventualno iz nekog opravdanog razloga ne učini u propisano vrijeme može se naknadno (ne kada) izvrsiti u nekom drugom vremenu. Kod hadždža takva mogučnost ne postoji. Hadždž se treba i može izvršiti samo u odredeno vrijeme.**"Hadždž je u određenim mjesecima..."** (El- Bekare 197) Ako recimo, 9. zu-l hidždžeta osoba nije na Arefatu, osoba nije obavila hadždž.**Karakter obreda hadždža**

Dok neki islamski obredi imaju duhovni, neki tjelesni odnosno fizički, neki opet materijalni odnosno ekonomski karakter, hadždž je, jedini od njih koji u sebi sjedinjuje i duhovni i tjelesni i materijalni karakter.Kroz naš svaki namaz mi smo nekom nevidljivom duhovnom sponom, umom i srcem vezani za Bejtullah bez obzira što nas dijele mnoge planine, mora, rijeke i doline. Dolaskom na hadždž te prepreke nestaju, veza postaje očiglednija, jača i čvršča.

 **Farzovi hadždža**

Prema hanefijskom mezhebu tri su farza hadždža: **ihrame obući, na Arefatu boraviti i tavaf oko Kabe obaviti.**Ko ne obavi ove fardove iz bilo kojih razloga njegov hadždž nije valjan i dužan ga je obnoviti,

Da bi osoba obavila hadždž mora fizički biti prisutna lično ili u svojstvu bedela u propisano vrijeme na određenom mjestu. Da bi osoba obavila hadždž potrebna su joj i halal finansijska sredstva kako za odlazak i povratak tako i za normalnu opskrbu porodice.

Hadždž ojačava muslimana u podnošenju svih ovosvjetskih teškoća i problema. Hadzdz ga učini strpljivijim, disciplinovanijim i on muslimana navikne na dosljedno slijeđenje Allahovih uputa i savjeta našeg Poslanika Muhammeda, a.s.

Sve ovo nam ukazuje na veoma veliku važnost obavljanja ove islamske dužnosti. Međutim, veliki dio ljudi - vjernika zanemaruju ovaj propis i ostavljaju ga, sve dok ne dospiju u pozne godine, što je sasvim pogrešno i neosnovano.

Molimo Allaha dž.š., da, svima koji su odlućili obaviti hadždž, da im olaksa izvršavanje obreda hadždža te da njihov trud bude hadždž-i-mebrur - primljen hadždžkod Uzvišenog Allaha.

Molimo Allaha dž.š., da svima onima koji nisu obavili, omogućiskoro obavljanje hadždža. Amin!

**Kada je propisano klanje kurbana**

Kurban je propisan druge godine po hidžri, kao i zekat i oba bajram namaza.

Njegovu utemeljenost nalazimo u Kur’anu, sunnetu i idžma‘u. Klanje kurbana takođe spada u djela kojima se približavamo Allahu dž.š., Njegovom zadovoljstvu i pokazuje spremnost na materijalnu žrtvu.

Allah dž.š u Suri ***Kevser***kaže: **”Mi smo ti uistinu, mnogo dobra dali, zato namaz radi Allaha klanjaj i kurban kolji, onaj koji tebe mrzi sigurno će on bez pomena ostati!”**(El-Kevser, 1-3)

Allah dž.š u Suri ***Hadždž*** kaže:   وَلِكُلِّ أُمَّةٍ جَعَلْنَا مَنسَكًا لِيَذْكُرُوا اسْمَ اللَّهِ عَلَى مَا رَزَقَهُم مِّن بَهِيمَةِ الْأَنْعَامِ فَإِلَهُكُمْ إِلَهٌ وَاحِدٌ فَلَهُ أَسْلِمُوا وَبَشِّرِ الْمُخْبِتِينَ   **”Svakoj vjerskoj zajednici propisali smo klanje kurbana da bi spominjali Allahovo ime prilikom klanja stoke koju im On daje...”**(Hadždž, 34)

Dakle, prema stanovištu naše – hanefijske pravne škole (mezheba) klanje kurbana spada u drugostepenevjerske dužnosti – *vadžibe.*

**Smisao i svrha klanja kurbana**

Sama riječ ’***kurban’*** izvedena je iz glagola ’***karrebe’***, koji znaći ***’približiti se’****.*

Ovim nazivom Allah dž.š., određuje smisao i cilj klanja kurbana – **približiti se Allahu dž.š.,** Njegovoj milosti, zadovoljstvu, oprostu i zaštiti.

Razumije se, Allahu dž.š., nije potreban kurban, meso ili krv. On je neovisan od toga. On od nas želi bogobojaznost, pokornost i blizinu Njemu Uzvišenom. Samo je takav kurban valjan kod Allaha dž.š., i samo od takvih, bogobojaznih kurban će biti primljen.

**Svrha**klanja kurbana je iskazivanje odanosti i spremnosti na žrtve radi očuvanja vjere. Njegova krv čuva našu krv i krv naše djece – onako kako je kurban sačuvao Ismaila a.s. i njegovu krv.

**Mudrost** izvršavanja ovog propisa  jeste u tome da se čovjek naući žrtvovati na putu svoje vjere, zajednice i domovine, za dobro svih ljudi. Kasnije, svaka druga žrtva života, ne predstavlja poteškoću.

**Poruka** kurbana je da je to odziv na Allahov poziv i solidarnost sa socijalno ugroženim osobama.

Ashab Ebu Hurejre veli da je Allahov poslanik Muhamed a.s., za one koji imaju mogučnost da zakolju kurban aneče, rekao: **”Ko je u mogučnosti zaklati kurban, pa ga ne zakolje, nek se ne približava našoj musalli(mjestu gdje se zajednički klanja bajram namaz)”.**

**Šta se može prinjeti kao kurban**

Kao kurban se može prinijeti krupna i sitna stoka, kao i kamile.

Zahtjeva se, treba napomenuti, da kurban bude uhranjen, zdrav i bez tjelesnih mahana.

**Vrijeme klanja kurbana**

Njegovo vrijeme se najbolje razumije iz ovog hadisa Muhamed a.s.: **”Prvo što ćemo na bajram uraditi je da klanjamo bajram namaz, a zatim ćemo se vratiti kučama i zaklati kurban.”**

Znaći, kurban se nemože zaklati prije ili poslije bajrama.

Muhamed a.s., je rekao: **”Ko zakolje kurban prije nego se klanja bajram namaz to je samo njemu (tj. kao da je zaklao samo radi mesa običnu životinju).”**Znaći, vrijeme kurbana je u danima *tekbiri-te*š*rika* tj. od 10. do 13-og dana zul-hidždžeta.

**Nagrada za kurban**

Allah dž.š., preko Poslanika a.s., obečaje: **”Vlasnik kurbana ima dobro djelo za svaku dlaku kurbana.”**(Tirmizi),

**”O ljudi koljite kurban i računajte na nagradu za njegovu krv, jer zaista kurbanska krv, iako pada na zemlju, čuva se kod Močnog i Uzvišenog Allaha.”**(Taberi),

**”Najbolji posao koji čovjek može za vrijeme Kurban-bajrama uradit – veći i Allahu najdraži posao –jeste puštanje krvi svome kurbanu. On će mu (kurban) pristupiti sa svim svojim znakovima na Sudnjem danu. Zaista, taj posao stigne Allahu prije nego što padne prva kap krvi na zemlji. Pa uljepšavajte svoje poslove kurbanom.”** (Buhari, Muslim)

Kurban je jedan od islamskih dužnosti propisan Kur’anom i sunnetom.

Kurban je bio i ostao simbol poslušnosti, zahvalnosti i žrtve onoga što je najmilije, od čega se teško razdvaja. Svjesni ove činjenice i brojnih nagrada koje se nude za propisno izvršavanje ovog lijepog vadžiba, pozivam vas, da se maksimalno odazovemo ovom Allahovom dz.s. pozivu i putem svojih krbana se jos vise priblizimo mi i nase porodice nasem Gospodaru

*Molimo Uzvišenog Allaha, dželle šanuhu da nam i ovaj ibadet upiše u naša dobra djela, a naše kurbane primi kao našu iskrenu spremnost na žrtvu i pomoć u Ime Allaha, dželle šanuhu. Amin!*